Kamu bisa jelasin ke aku soal Sri Dharmasetu dalam bahasa melayu?

Sri Dharmasetu merupakan Maharaja Srivijaya yang memerintah pada penghujung kurun ke-8. Ketika pemerintahannya, baginda berjaya menakluk Pan Pan di Semenanjung Tanah Melayu menjadi sebahagian empayar Srivijaya sebelum tahun 775 masihi. Di sebuah biara lama di Ligor, Thailand hari ini, terdapat satu inskripsi yang menceritakan tentang Dharmasetu yang menitahkan pembinaan beberapa mahligai dan santuari yang didedikasikan untuk Bodhisattva Padmapani, Vajrapani dan Buddha.

Inskripsi ini menyatakan yang Dharmasetu juga merupakan ketua Wangsa Sailendra di Jawa. Ini merupakan antara bukti terawal mengenai kewujudan hubungan kekeluargaan di antara Srivijaya dan Sailendra. Dewi Tara, puteri kepada Dharmasetu mengahwini salah seorang kerabat Wangsa Sailendra bernama Samaratungga yang kemudiannya menaiki takhta Srivijaya sekitar tahun 792 masihi.